title: 2011/40/UE: Decizia Consiliului din 18 ianuarie 2011 de numire a unui supleant slovac în cadrul Comitetului Regiunilor

text:
               22.1.2011

               RO

               Jurnalul Oficial al Uniunii Europene

               L 19/16

         DECIZIA CONSILIULUI
   din 18 ianuarie 2011
   de numire a unui supleant slovac în cadrul Comitetului Regiunilor
   (2011/40/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului slovac,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE și 2010/29/UE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015 (1).

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Pavol FREŠO,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Juraj BLANÁR

      predseda Žilinského samosprávneho kraja.

   Articolul 2
   Prezenta decizie intră în vigoare la data adoptării.

      Adoptată la Bruxelles, 18 ianuarie 2011.

            Pentru Consiliu

            Președintele

         Gy. MATOLCSY

      (1)  JO L 348, 29.12.2009, p. 22 și JO L 12, 19.1.2010, p. 11.


title: (2014/185/UE): DECIZIA CONSILIULUI din 11 februarie 2014 privind semnarea, în numele Uniunii, a Acordului dintre Uniunea Europeană și Confederația Elvețiană privind participarea acesteia la Biroul European de Sprijin pentru Azil

text:
               5.4.2014

               RO

               Jurnalul Oficial al Uniunii Europene

               L 102/1

         DECIZIA CONSILIULUI
   din 11 februarie 2014
   privind semnarea, în numele Uniunii, a Acordului dintre Uniunea Europeană și Confederația Elvețiană privind participarea acesteia la Biroul European de Sprijin pentru Azil

      (2014/185/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 74 și articolul 78 alineatele (1) și (2), coroborate cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 439/2010 al Parlamentului European și al Consiliului (1) prevede că Biroul European de Sprijin pentru Azil este deschis participării Elveției, Islandei, Liechtensteinului și Norvegiei în calitate de observatori. De asemenea, regulamentul menționat prevede întocmirea unor acorduri care să prevadă, în special, natura participării, nivelul și modul de participare ale acestor țări la activitatea Biroului European de Sprijin pentru Azil.

               (2)

               La 27 ianuarie 2012, Consiliul a autorizat Comisia să deschidă negocierile în vederea unui acord între Uniunea Europeană și Confederația Elvețiană referitor la participarea acesteia la Biroul European de Sprijin pentru Azil (denumit în continuare „acordul”). Negocierile au fost încheiate cu succes prin parafarea acordului la 28 iunie 2013.

               (3)

               Acordul ar trebui să fie semnat.

               (4)

               În conformitate cu considerentul 21 din Regulamentul (UE) nr. 439/2010, Regatul Unit și Irlanda participă la regulamentul menționat și le revin obligații în temeiul acestuia. Prin urmare, acestea ar trebui să se conformeze articolului 49 alineatul (1) din Regulamentul (UE) nr. 439/2010 și să participe la prezenta decizie. Regatul Unit și Irlanda participă, așadar, la prezenta decizie.

               (5)

               În conformitate cu considerentul 22 din Regulamentul (UE) nr. 439/2010, Danemarca nu participă la adoptarea regulamentului menționat și nu îi revin obligații în temeiul acestuia. Danemarca nu participă, așadar, la prezenta decizie,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului dintre Uniunea Europeană și Confederația Elvețiană privind participarea acesteia la Biroul European de Sprijin pentru Azil, sub rezerva încheierii respectivului acord (2).
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 11 februarie 2014.

            Pentru Consiliu

            Președintele

         E. VENIZELOS

      (1)  Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (JO L 132, 29.5.2010, p. 11).

      (2)  Textul acordului va fi publicat împreună cu decizia privind încheierea acestuia.


title: 2010/295/PESC: Decizia Comitetului politic și de securitate EUBAM Rafah/1/2010 din 21 mai 2010 de prelungire a mandatului șefului misiunii pentru Misiunea de asistență la frontieră a Uniunii Europene pentru punctul de trecere Rafah

text:
               22.5.2010

               RO

               Jurnalul Oficial al Uniunii Europene

               L 126/25

         DECIZIA COMITETULUI POLITIC ȘI DE SECURITATE EUBAM Rafah/1/2010
   din 21 mai 2010
   de prelungire a mandatului șefului misiunii pentru Misiunea de asistență la frontieră a Uniunii Europene pentru punctul de trecere Rafah
   (2010/295/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2005/889/PESC a Consiliului din 12 decembrie 2005 privind instituirea Misiunii de asistență la frontieră pentru punctul de trecere Rafah (EUBAM Rafah) (1), în special articolul 10 alineatul (2),
   întrucât:

               (1)

               În temeiul articolului 10 alineatul (2) din Acțiunea comună 2005/889/PESC, Consiliul a autorizat Comitetul politic și de securitate, în conformitate cu articolul 38 din tratat, să adopte deciziile corespunzătoare în scopul controlului politic și al conducerii strategice a misiunii EUBAM Rafah, inclusiv decizia de numire a unui șef al misiunii.

               (2)

               La 11 noiembrie 2008, la propunerea Secretarului General/Înaltului Reprezentant, prin Decizia EUBAM Rafah/1/2008 (2), COPS l-a numit pe dl Alain FAUGERAS în calitate de șef al misiunii EUBAM Rafah.

               (3)

               La 20 mai 2010, Înaltul Reprezentant al Uniunii pentru afaceri externe și politica de securitate a propus COPS să prelungească mandatul dlui Alain FAUGERAS în calitate de șef al misiunii EUBAM Rafah până la 24 mai 2011,

         ADOPTĂ PREZENTA DECIZIE:
   Articolul 1
   Mandatul dlui Alain FAUGERAS în calitate de șef al Misiunii de asistență la frontieră a Uniunii Europene pentru punctul de trecere Rafah se prelungește de la 25 noiembrie 2009 până la 24 mai 2011.
   Articolul 2
   Prezenta decizie intră în vigoare la data adoptării.

      Adoptată la Bruxelles, 21 mai 2010.

            Pentru Comitetul politic și de securitate

            Președintele

         C. FERNÁNDEZ-ARIAS

      (1)  JO L 327, 14.12.2005, p. 28.

      (2)  JO L 306, 15.11.2008, p. 99.


title: 2007/602/CE: Decizia Comisiei din 5 septembrie 2007 de instituire a unui grup de dialog al părților interesate în domeniul sănătății publice și al protecției consumatorilor

text:
               6.9.2007

               RO

               Jurnalul Oficial al Uniunii Europene

               L 234/13

      DECIZIA COMISIEI

   din 5 septembrie 2007
   de instituire a unui grup de dialog al părților interesate în domeniul sănătății publice și al protecției consumatorilor
   (2007/602/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Articolul 153 din tratat conferă Comunității sarcina de a garanta nivelul ridicat al protecției consumatorilor, precum și cea de a promova dreptul la informare și de a se organiza între ei în scopul de a-și proteja interesele. În plus, cerințele legate de protecția consumatorilor trebuie luate în considerare în momentul definirii și al punerii în aplicare a politicilor și a activităților comunitare.

               (2)

               În conformitate cu Protocolul (nr. 30) privind aplicarea principiilor subsidiarității și proporționalității (1997) (1), Comisia ar trebui să organizeze consultări publice înainte de a face propuneri legislative.

               (3)

               Comisia s-a angajat, în Cartea sa albă privind guvernarea europeană (2), să contribuie la consolidarea culturii de consultare și de dialog în cadrul Comunității.

               (4)

               În comunicarea Comisiei, intitulată „Ce urmează după Cartea verde «Inițiativa europeană de transparență» (3)”, se anunța intenția de a ridica și mai mult nivelul general de calitate al consultărilor Comisiei.

               (5)

               În scopul de a îndruma Comisia cu privire la îmbunătățirea procesului de consultare a părților interesate în domeniul sănătății publice și al protecției consumatorilor, Comisia ar putea necesita experiența specialiștilor în cadrul unui organ consultativ.

               (6)

               Prin urmare, este necesar să se constituie un grup de dialog al părților interesate în domeniul sănătății publice și al protecției consumatorilor, să se stabilească responsabilitățile sale și structura sa.

               (7)

               Grupul de dialog al părților interesate ar trebui să îndrume Comisia cu privire la cele mai bune practici în cadrul procesului de consultare și să o ajute, totodată, să adapteze procesele de implicare a părților interesate la necesitățile acestora în domeniul sănătății publice și al protecției consumatorilor.

               (8)

               Grupul de dialog al părților interesate ar trebui să fie compus dintr-o reprezentare echilibrată a părților interesate, din cadrul celor două industrii (federații și societăți individuale), precum și organizații neguvernamentale legate de diferitele domenii de politică acoperite de către Direcția Generală pentru Sănătate și Protecția Consumatorilor.

               (9)

               Membrii grupului de dialog al părților interesate ar trebui să fie desemnați în așa fel încât să se garanteze cele mai ridicate standarde de competență, o gamă largă de experiență relevantă și — în consecvență cu aceste criterii — cea mai mare distribuție geografică posibilă în cadrul Comunității, precum și un echilibru între bărbați și femei.

               (10)

               Prezenta decizie ar trebui să prevadă norme privind divulgarea informațiilor de către membrii grupului de dialog al părților interesate. Aceste norme nu aduc atingere normelor Comisiei privind securitatea, prevăzute în anexa la Decizia 2001/844/CE, CECO, Euratom a Comisiei din 29 noiembrie 2001 de modificare a regulamentului său de procedură (4).

               (11)

               Datele cu caracter personal privind membrii grupului de dialog al părților interesate ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (5),

         DECIDE:
   Articolul 1
   Grupul de dialog al părților interesate
   Începând cu 10 octombrie 2007, se instituie grupul de dialog al părților interesate, denumit în continuare „grupul”.
   Articolul 2
   Misiune
   (1)   Comisia poate consulta grupul în legătură cu orice aspect legat de îmbunătățirea generală a procesului de consultare a părților interesate în domeniul sănătății publice și al protecției consumatorilor.
   (2)   Misiunea grupului este:

               (a)

               de a lua în considerare reprezentativitatea părților interesate;

               (b)

               de a dezbate aspecte legate de asimetrii între părțile interesate și de a îndruma Comisia asupra unor eventuale metode de consultare care respectă și se adaptează la contextul părților interesate;

               (c)

               de a examina criteriile privind consultările, care necesită o perioadă de timp mai flexibilă și mai îndelungată (mai mult de opt săptămâni);

               (d)

               de a lua în considerare rolul platformelor naționale în cadrul consolidării capacității organizațiilor neguvernamentale din statele membre care au aderat la Comunitate în 2004 și 2007 și de a aborda rolul statelor membre la nivel local.

         (3)   Președintele grupului poate recomanda Comisiei să consulte grupul cu privire la un aspect specific.
   Articolul 3
   Componența — Numirea membrilor
   (1)   Membrii grupului (denumiți în continuare „membrii”) sunt desemnați de către Comisie din rândul specialiștilor competenți în domeniile prevăzute la articolul 2 alineatul (2) și care au răspuns la invitația pentru exprimarea interesului.
   (2)   Grupul se compune din maximum 20 de membri.
   (3)   Membrii sunt numiți cu titlu personal și fac recomandări Comisiei independent de orice influențe externe.
   (4)   Membrii sunt numiți pentru un mandat de patru ani, care nu poate fi reînnoit. Cu toate acestea, în ceea ce privește numai prima desemnare a membrilor, jumătate din membri sunt numiți pentru un mandat de doi ani, care nu poate fi reînnoit. Membrii grupului rămân în funcție până la data la care sunt înlocuiți sau până la sfârșitul mandatului lor.
   (5)   Membrii care nu mai sunt în măsură să contribuie în mod eficient la deliberările grupului, care demisionează sau care nu mai îndeplinesc condițiile prevăzute la alineatul (3) din prezentul articol sau la articolul 287 din tratat pot fi înlocuiți pe perioada rămasă din mandatul lor.
   (6)   Membrii numiți cu titlu personal semnează în fiecare an un document prin care se angajează să acționeze în interes public, precum și o declarație care atestă absența sau existența oricărui interes ce le poate compromite obiectivitatea.
   (7)   Numele membrilor numiți cu titlu personal sunt publicate pe website-ul Direcției Generale pentru Sănătate și Protecția Consumatorilor. Numele membrilor sunt colectate, prelucrate și publicate în conformitate cu Regulamentul (CE) nr. 45/2001.
   Articolul 4
   Mod de funcționare
   (1)   Grupul este prezidat de către Comisie.
   (2)   În acord cu Comisia, se pot înființa subgrupuri care să examineze aspecte specifice, pe baza unui mandat stabilit de grup. Astfel de subgrupuri sunt dizolvate imediat după îndeplinirea mandatelor acestora.
   (3)   În cazul în care acest lucru este util și/sau necesar, președintele poate invita experții sau observatorii cu competențe speciale privind un anumit subiect de pe agendă să participe la deliberările grupului sau ale subgrupului.
   (4)   Informațiile obținute ca urmare a participării la deliberările grupului sau ale subgrupului nu se pot divulga, în cazul în care Comisia stabilește că asemenea informații privesc aspecte cu caracter confidențial, fără a aduce atingere anexei la Decizia 2001/844/CE, CECO, Euratom.
   (5)   Grupul și subgrupurile sale se reunesc în mod normal la sediile Comisiei, în conformitate cu procedurile și programul stabilite de aceasta. Serviciile de secretariat sunt asigurate de către Comisie. Alți funcționari din cadrul Comisiei care sunt interesați de lucrări pot participa la reuniunile grupului și ale subgrupurilor sale.
   (6)   Grupul își stabilește regulamentul de procedură pe baza regulamentului de procedură standard al grupului de experți adoptat de către Comisie (6).
   (7)   Comisia publică pe website-ul Direcției Generale pentru Sănătate și Protecția consumatorilor, în limba originală a documentului în cauză, orice rezumat, concluzie, concluzie parțială sau document de lucru al grupului.
   Articolul 5
   Cheltuieli aferente întrunirilor
   Comisia rambursează cheltuielile de călătorie și, după caz, de ședere suportate de membri, experți și observatori în cadrul activităților grupului în conformitate cu normele Comisiei privind rambursarea cheltuielilor pentru experții externi.
   Membrii, experții și observatorii nu sunt remunerați pentru serviciile pe care le prestează.
   Cheltuielile de reuniune se rambursează în limitele bugetului anual alocat grupului de către serviciile responsabile ale Comisiei.

      Adoptată la Bruxelles, 5 septembrie 2007.

            Pentru Comisie

         Markos KYPRIANOU

            Membru al Comisiei

      (1)  JO C 321 E, 29.12.2006, p. 308.

      (2)  COM(2001) 428 final.

      (3)  COM(2007) 127 final.

      (4)  JO L 317, 3.12.2001, p. 1.

      (5)  JO L 8, 12.1.2001, p. 1.

      (6)  Anexa III la SEC(2005) 1004.


title: 2011/706/PESC: Decizia 2011/706/PESC a Consiliului din 27 octombrie 2011 de modificare a Deciziei 2010/638/PESC privind măsuri restrictive împotriva Republicii Guineea

text:
               28.10.2011

               RO

               Jurnalul Oficial al Uniunii Europene

               L 281/28

         DECIZIA 2011/706/PESC A CONSILIULUI
   din 27 octombrie 2011
   de modificare a Deciziei 2010/638/PESC privind măsuri restrictive împotriva Republicii Guineea
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 25 octombrie 2010, Consiliul a adoptat Decizia 2010/638/PESC (1), prin care a reînnoit măsurile restrictive împotriva Republicii Guineea până la 27 octombrie 2011 și a abrogat Poziția comună 2009/788/PESC (2).

               (2)

               La 21 martie 2011, Consiliul a adoptat Decizia 2011/169/PESC (3), prin care a modificat Decizia 2010/638/PESC având în vedere situația politică și raportul Comisiei internaționale de anchetă mandatată să stabilească faptele și circumstanțele evenimentelor din 28 septembrie 2009 din Guineea.

               (3)

               Pe baza unei revizuiri a Deciziei 2010/638/PESC, măsurile restrictive respective ar trebui prelungite până la 27 octombrie 2012.

               (4)

               În plus, este necesar să se modifice măsurile prevăzute în Decizia 2010/638/PESC privind echipamentele militare și echipamentele care ar putea fi utilizate în scopul represiunii interne.

               (5)

               Decizia 2010/638/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2010/638/PESC se modifică după cum urmează:

               1.

               Articolul 2 alineatul (1) se înlocuiește cu următorul text:
               „(1)   Articolul 1 nu se aplică în ceea ce privește:

                           (a)

                           vânzarea, furnizarea, transferul sau exportul echipamentelor militare neletale sau al echipamentelor care ar putea fi folosite pentru represiunea internă, destinate exclusiv uzului umanitar sau de protecție, programelor de construcție instituțională ale Organizației Națiunilor Unite (ONU) și ale Uniunii sau operațiilor Uniunii și ale ONU de gestionare a crizelor;

                           (b)

                           vânzarea, furnizarea, transferul sau exportul echipamentelor militare neletale sau al echipamentelor neletale care ar putea fi folosite pentru represiunea internă, cu scopul exclusiv de a permite poliției și jandarmeriei din Republica Guineea să recurgă la forță numai în mod adecvat și proporțional pentru menținerea ordinii publice;

                           (c)

                           vânzarea, furnizarea, transferul sau exportul de vehicule care nu sunt destinate luptei, care au fost construite sau echipate cu materiale care oferă protecție balistică și care sunt destinate exclusiv folosirii pentru protejarea personalului Uniunii și al statelor membre ale acesteia în Republica Guineea;

                           (d)

                           furnizarea de asistență tehnică, de servicii de intermediere și de alte servicii în legătură cu elementele menționate la literele (a)-(c) sau cu programele și operațiile menționate la litera (a);

                           (e)

                           asigurarea de finanțare sau de asistență financiară în legătură cu elementele menționate la literele (a)-(c) sau cu programele și operațiile menționate la litera (a),

                     cu condiția ca astfel de exporturi și de asistență să fi fost aprobate în prealabil de autoritatea competentă relevantă.”

               2.

               Articolul 8 alineatul (2) se înlocuiește cu următorul text:
               „(2)   Prezenta decizie se aplică până la 27 octombrie 2012. Aceasta este revizuită constant. Aceasta poate fi reînnoită sau modificată, după caz, în situația în care Consiliul consideră că obiectivele sale nu au fost îndeplinite.”

         Articolul 2
   Prezenta decizie întră în vigoare la data adoptării.

      Adoptată la Luxemburg, 27 octombrie 2011.

            Pentru Consiliu

            Președintele

         J. MILLER

      (1)  JO L 280, 26.10.2010, p. 10.

      (2)  JO L 281, 28.10.2009, p. 7.

      (3)  JO L 76, 22.3.2011, p. 59.


title: Decizia Consiliului de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2012

text:
               20.4.2012

               RO

               Jurnalul Oficial al Uniunii Europene

               C 116/1

         DECIZIA CONSILIULUI
   de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2012
   2012/C 116/01
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (1), astfel cum a fost modificat ultima dată prin Regulamentul (UE, Euratom) nr. 1081/2010 al Parlamentului European și al Consiliului din 24 noiembrie 2010 (2), în special articolul 37,
   întrucât:

               —

               bugetul Uniunii pentru exercițiul financiar 2012 a fost adoptat definitiv la 1 decembrie 2011 (3),

               —

               la 27 ianuarie 2012, Comisia a înaintat o propunere care conținea proiectul de buget rectificativ nr. 1 la bugetul general pentru exercițiul financiar 2012,

         DECIDE:
   Articol unic
   Poziția Consiliului privind proiectul de buget rectificativ nr. 1 al Uniunii Europene pentru exercițiul financiar 2012 a fost adoptată la 26 martie 2012.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

      Adoptată la Bruxelles, 26 martie 2012.

            Pentru Consiliu

            Președintele

         N. WAMMEN

      (1)  JO L 248, 16.9.2002, p. 1, cu rectificare în JO L 25, 30.1.2003, p. 43 și în JO L 99, 14.4.2007, p. 18.

      (2)  JO L 311, 26.11.2010, p. 9.

      (3)  JO L 56, 29.2.2012, p. 1.


title: 2009/231/CE: Decizia Parlamentului European din 22 aprilie 2008 privind descărcarea de gestiune pentru execuția bugetului Eurojust aferent exercițiului financiar 2006

text:
               31.3.2009

               RO

               Jurnalul Oficial al Uniunii Europene

               L 88/234

         DECIZIA PARLAMENTULUI EUROPEAN
   din 22 aprilie 2008
   privind descărcarea de gestiune pentru execuția bugetului Eurojust aferent exercițiului financiar 2006
   (2009/231/CE)
   PARLAMENTUL EUROPEAN,
   având în vedere conturile anuale finale ale Eurojust pentru exercițiul financiar 2006 (1),
   având în vedere Raportul Curții de Conturi privind conturile anuale ale Eurojust pentru exercițiul financiar 2006, însoțit de răspunsurile Eurojust (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0129/2008),

               1.

               acordă directorului administrativ al Eurojust descărcarea de gestiune pentru execuția bugetului Eurojust aferent exercițiului financiar 2006;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluțiaParlamentului, ca parte integrantă a acesteia, directorului administrativ al Eurojust, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 57.

      (2)  JO C 309, 19.12.2007, p. 111.

      (3)  JO L 248, 16.9.2002, p. 1.

      (4)  JO L 63, 6.3.2002, p. 1.

      (5)  JO L 357, 31.12.2002, p. 72.
    ---documentbreak---

               31.3.2009

               RO

               Jurnalul Oficial al Uniunii Europene

               L 88/235

         REZOLUŢIA PARLAMENTULUI EUROPEAN
   din 22 aprilie 2008
   conținând observațiile care fac parte integrantă din decizia privind descărcarea de gestiune pentru execuția bugetului Eurojust aferent exercițiului financiar 2006
   PARLAMENTUL EUROPEAN,
   având în vedere conturile anuale finale ale Eurojust pentru exercițiul financiar 2006 (1),
   având în vedere Raportul Curții de Conturi privind conturile anuale ale Eurojust pentru exercițiul financiar 2006, însoțit de răspunsurile Eurojust (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0129/2008),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2006 și cu privire la legalitatea și regularitatea operațiunilor subiacente,

               B.

               întrucât, la 24 aprilie 2007, Parlamentul a acordat directorului Eurojust descărcarea de gestiune pentru execuția bugetului agenției aferent exercițiului financiar 2005 (6), iar în rezoluția sa care însoțea decizia de descărcare de gestiune, inter alia,

                           —

                           invita Eurojust să își amelioreze previziunile pentru cheltuielile operaționale;

                           —

                           constata că în 2005 Eurojust nu avea încă propriul regulament financiar intern (deși, potrivit răspunsurilor Eurojust, a fost convenit un text de comun acord cu Comisia și adoptat de colegiu la 20 aprilie 2006);

                           —

                           invita Eurojust să informeze Parlamentul cu privire la adoptarea de către consiliul său de administrație a unor standarde de control intern;

                           —

                           solicita Eurojust să prezinte Parlamentului o scurtă descriere a tuturor ameliorărilor din listele de verificare privind procedurile de achiziții publice și procedurile de recrutare înainte de declanșarea procedurii de descărcare de gestiune 2006,

         Observații generale referitoare la aspecte orizontale comune tuturor agențiilor UE și care prezintă relevanță pentru procedura de descărcare de gestiune a fiecărei agenții

               1.

               observă că bugetele celor 24 de agenții și ale celorlalte organisme descentralizate auditate de Curtea de Conturi totalizau 1 080,5 milioane EUR în 2006 [cel mai mare fiind cel al Agenției Europene pentru Reconstrucție, cu 271 milioane EUR, iar cel mai mic fiind cel al Colegiului European de Poliție (CEPOL), cu 5 milioane EUR];

               2.

               subliniază faptul că cercul organismelor externe ale UE care fac obiectul auditării și al descărcării de gestiune include în prezent nu numai agențiile tradiționale de reglementare, ci și agențiile executive instituite pentru a pune în aplicare programe specifice, iar în viitorul apropiat se va extinde astfel încât să cuprindă și întreprinderile comune instituite ca parteneriate de tip public-privat (inițiative tehnologice comune);

               3.

               observă, în ceea ce privește Parlamentul, că numărul de agenții care fac obiectul procedurii de descărcare de gestiune a evoluat după cum urmează: exercițiul financiar 2000: 8; 2001: 10; 2002: 11; 2003: 14; 2004: 14; 2005: 16; 2006: 20 de agenții de reglementare și 2 agenții executive (exceptând 2 agenții care sunt auditate de Curtea de Conturi, dar fac obiectul unui proces intern de descărcare de gestiune);

               4.

               conchide, așadar, că procesul de auditare/descărcare de gestiune a devenit greoi și disproporționat față de dimensiunea relativă a bugetelor agențiilor/organismelor descentralizate; încredințează comisiei sale competente sarcina de a efectua o revizuire cuprinzătoare a procesului de descărcare de gestiune în ceea ce privește agențiile și organismele descentralizate în vederea definirii unei abordări mai simple și mai raționale, ținându-se seama de numărul în continuă creștere al organismelor care vor necesita un raport separat de descărcare de gestiune în anii următori;

         Considerații de principiu

               5.

               solicită Comisiei să prezinte explicații clare, înainte de crearea unei noi agenții sau de reformarea unei agenții existente, cu privire la următoarele elemente: tipul agenției, obiectivele agenției, structura internă de conducere, produsele, serviciile, procedurile cheie, grupul țintă, clienții și părțile interesate de activitatea agenției, relația formală cu actorii externi, responsabilitatea bugetară, planificarea financiară și politica de personal și de recrutare a personalului;

               6.

               solicită ca fiecare agenție să fie guvernată în temeiul unui acord anual de performanță, care să fie formulat de agenție și de direcția generală competentă a Comisiei și care să conțină principalele obiective pentru anul următor, un cadru financiar și indicatori clari de măsurare a performanței;

               7.

               solicită auditarea periodică (și ad hoc) a performanței agențiilor de către Curtea de Conturi sau de către alt auditor independent; consideră că aceasta nu ar trebui să se limiteze la elementele tradiționale specifice gestiunii financiare și utilizării corespunzătoare a banilor publici, ci ar trebui să vizeze și eficiența și eficacitatea administrativă și să includă o evaluare a gestiunii financiare a fiecărei agenții;

               8.

               consideră că, în cazul agențiilor care își supraestimează în mod continuu nevoile bugetare, ar trebui aplicate reduceri tehnice în funcție de numărul de posturi vacante; este de părere că, pe termen lung, acest lucru va conduce la alocarea unor venituri mai mici pentru agenții și, prin urmare, și la costuri administrative mai reduse;

               9.

               constată că există o problemă serioasă generată de faptul că anumite agenții sunt criticate pentru că nu respectă normele privind achizițiile publice, regulamentul financiar, Statutul funcționarilor etc.; consideră că principalul motiv este că majoritatea reglementărilor și regulamentul financiar sunt destinate instituțiilor mai mari și că majoritatea agențiilor mici nu dispun de masa critică pentru a putea respecta aceste cerințe de reglementare; solicită, prin urmare, Comisiei să caute o soluție rapidă pentru sporirea eficacității, prin gruparea funcțiilor administrative ale mai multor agenții, pentru a se ajunge la această masă critică (luând în considerare schimbările necesare în reglementările de bază aplicabile agențiilor și independența lor bugetară) sau să elaboreze, de urgență, norme specifice pentru agenții (în special norme de aplicare pentru agenții) care să le permită să fie în deplină legalitate;

               10.

               insistă ca, la întocmirea proiectului preliminar de buget, Comisia să ia în considerare rezultatele execuției bugetului de către fiecare agenție în exercițiile anterioare, în special în exercițiul n-1, și să revizuiască în consecință bugetul solicitat de agenția respectivă; invită comisia parlamentară competentă să respecte respectiva revizuire și, dacă acest lucru nu este făcut de Comisie, să revizuiască bugetul în cauză pentru a-l aduce la un nivel realist, adaptat capacității de absorbție și de execuție al agenției în cauză;

               11.

               reamintește decizia sa privind descărcarea de gestiune pentru exercițiul financiar 2005, în care a invitat Comisia să prezinte, la fiecare cinci ani, un studiu privind valoarea adăugată a fiecărei agenții existente; invită toate instituțiile competente ca, în cazul unei evaluări negative a valorii adăugate a unei agenții, să ia măsurile care se impun, reformulând mandatul agenției respective sau închizând-o; constată că, în 2007, Comisia nu a realizat nicio evaluare; insistă ca, înainte de decizia de descărcare de gestiune privind bugetul 2007, Comisia să prezinte cel puțin cinci astfel de evaluări, începând cu agențiile cele mai vechi;

               12.

               este de părere că recomandările Curții de Conturi ar trebui să fie puse în practică în mod prompt, iar nivelul subvențiilor plătite agențiilor ar trebui să fie aliniat cu cerințele lor reale de numerar; consideră, de asemenea, că amendamentele la regulamentul financiar general ar trebui introduse în regulamentul financiar cadru al agențiilor și în diversele lor regulamente financiare specifice;

               13.

               este preocupat de faptul că o parte semnificativă a personalului este angajat cu contract temporar, fapt care ar putea afecta calitatea muncii angajaților respectivi; prin urmare, solicită Comisiei să monitorizeze mai atent aplicarea Statutului funcționarilor de către agenții;

         Prezentarea datelor raportate

               14.

               constată că nu există o abordare tip în rândul agențiilor în ceea ce privește prezentarea activităților lor din timpul exercițiului financiar în cauză, a conturilor și rapoartelor lor privind gestiunea bugetară și financiară și în ceea ce privește întocmirea unei declarații de asigurare de către directorul agenției; observă că nu toate agențiile fac o distincție clară între (a) prezentarea către public a activității agenției și (b) prezentarea de rapoarte tehnice cu privire la gestiunea bugetară și financiară;

               15.

               observă că, chiar dacă instrucțiunile permanente ale Comisiei cu privire la elaborarea rapoartelor de activitate nu cer în mod expres agenției să întocmească o declarație de asigurare, numeroși directori au făcut-o totuși pentru exercițiul 2006, în unul dintre cazuri declarația cuprinzând o rezervă importantă;

               16.

               reamintește punctul 25 din rezoluția sa din 12 aprilie 2005 (7) prin care invita directorii agențiilor să anexeze, pe viitor, la raportul lor anual de activitate, prezentat împreună cu informațiile financiare și de gestiune, o declarație de asigurare privind legalitatea și regularitatea operațiunilor, asemănătoare cu cea semnată de directorii generali ai Comisiei;

               17.

               solicită Comisiei să își modifice în mod corespunzător instrucțiunile permanente către agenții;

               18.

               propune, în plus, o colaborare între Comisie și agenții în vederea realizării unui model armonizat aplicabil tuturor agențiilor și organismelor descentralizate în care să se facă clar distincția între:

                           —

                           un raport anual destinat publicului general referitor la operațiunile, activitatea și realizările organismului;

                           —

                           situațiile financiare și un raport privind execuția bugetului;

                           —

                           un raport de activitate similar rapoartelor de activitate ale directorilor generali ai Comisiei;

                           —

                           o declarație de asigurare semnată de directorul organismului, însoțită de eventuale rezerve sau observații pe care acesta consideră oportun să le aducă la cunoștința autorității abilitate să acorde descărcarea de gestiune;

         Constatări generale ale Curții de Conturi

               19.

               ia act de constatarea Curții [Raportul anual, punctul 10.29 (8)] conform căreia plata subvențiilor acordate de Comisie de la bugetul Comunității nu se bazează pe estimări justificate în mod suficient ale necesarului de numerar al agențiilor și conform căreia, acest fapt, combinat cu volumul reportărilor, le determină să dețină solduri de numerar apreciabile; ia act, în continuare, de recomandarea Curții potrivit căreia nivelul subvențiilor plătite agențiilor ar trebui să fie în conformitate cu necesarul lor real de numerar;

               20.

               observă că, la sfârșitul anului 2006, 14 agenții încă nu puseseră în aplicare sistemul contabil ABAC (Raportul anual, nota de subsol de la punctul 10.31);

               21.

               ia act de observația Curții (Raportul anual, punctul 1.25) cu privire la sumele tot mai mari plătite pentru concediul neluat care se înregistrează în unele agenții; subliniază faptul că Curtea de Conturi a formulat o declarație de asigurare cu rezerve în cazul a trei agenții [Centrul European pentru Dezvoltarea Formării Profesionale (Cedefop), CEPOL și Agenția Europeană a Căilor Ferate] pentru exercițiul financiar 2006 (2005: Cedefop, Autoritatea Europeană pentru Siguranța Alimentară, Agenția Europeană pentru Reconstrucție);

         Auditul intern

               22.

               reamintește faptul că, în conformitate cu articolul 185 alineatul (3) din regulamentul financiar, auditorul intern al Comisiei este și auditorul intern al agențiilor de reglementare care beneficiază de subvenții de la bugetul UE; subliniază faptul că auditorul intern raportează consiliului de administrație și directorului fiecărei agenții;

               23.

               atrage atenția asupra rezervei exprimate în raportul anual de activitate pentru 2006 al auditorului intern după cum urmează:
               „Auditorul intern al Comisiei nu este în măsură să își îndeplinească obligația ce îi revine în temeiul articolului 185 din regulamentul financiar ca auditor intern al organismelor comunitare din cauza lipsei de resurse umane.”;

               24.

               ia act, cu toate acestea, de observația auditorului intern în raportul său de activitate pentru 2006 conform căreia, începând din 2007, odată cu afectarea de personal suplimentar de către Comisie pentru Serviciul său de audit intern (Internal Audit Service – IAS), toate agențiile de reglementare funcționale urmează să facă anual obiectul unui audit intern;

               25.

               ia act de numărul tot mai mare de agenții de reglementare și executive și de întreprinderi comune care trebuie auditate de IAS în temeiul articolului 185 din regulamentul financiar; solicită Comisiei să informeze comisia parlamentară competentă dacă personalul pus la dispoziția IAS va fi suficient pentru realizarea unui audit anual al tuturor acestor organisme în anii următori;

               26.

               observă că, prin articolul 72 alineatul (5) din Regulamentul (CE, Euratom) nr. 2343/2002, fiecărei agenții i se cere să prezinte anual autorității abilitate să acorde descărcarea de gestiune și Comisiei un raport întocmit de directorul său în care să se enumere numărul și tipul auditurilor interne efectuate de auditorul intern, recomandările făcute și acțiunile întreprinse în urma acestor recomandări; solicită agențiilor să precizeze dacă se face acest lucru și, dacă da, în ce mod;

               27.

               ia act, în aceea ce privește capacitățile de audit intern, în special în ceea ce privește agențiile mai mici, de o propunere a auditorului intern adresată comisiei competente a Parlamentului la 14 septembrie 2006, potrivit căreia agențiile mai mici ar trebui să fie autorizate să angajeze servicii de audit intern din sectorul privat;

         Evaluarea agențiilor

               28.

               reamintește declarația comună a Parlamentului, Consiliului și Comisiei (9) negociată la conciliere înainte de Consiliul ECOFIN privind bugetul din 13 iulie 2007 în care se solicita (i) o listă a agențiilor pe care Comisia intenționează să le evalueze și (ii) o listă a agențiilor deja evaluate, însoțită de un rezumat al principalelor constatări;

         Proceduri disciplinare

               29.

               observă că, datorită dimensiunii lor, agențiile întâmpină dificultăți în constituirea unor comisii disciplinare alcătuite din personal încadrat în gradul corespunzător și că Oficiul disciplinar și de anchetă al Comisiei (Investigation and Disciplinary Office – IDOC) nu are competențe în cazul agențiilor; invită agențiile să aibă în vedere constituirea unei comisii disciplinare interagenții;

         Proiectul de acord interinstituțional

               30.

               reamintește proiectul de acord interinstituțional privind cadrul de funcționare al agențiilor europene de reglementare prezentat de Comisie [COM(2005) 59], prin care se intenționa instituirea unui cadru orizontal pentru crearea, structura, funcționarea, evaluarea și controlul agențiilor europene de reglementare; observă că proiectul reprezintă o inițiativă utilă în efortul de a raționaliza crearea și funcționarea agențiilor; ia act de declarația din raportul de sinteză pe 2006 al Comisiei [punctul 3.1, COM(2007) 274] conform căreia, deși negocierile au stagnat după publicarea proiectului de acord, discuțiile pe fond au fost relansate în cadrul Consiliului la sfârșitul anului 2006; regretă că nu s-au putut înregistra mai multe progrese în vederea adoptării acelui proiect;

               31.

               salută, prin urmare, angajamentul Comisiei de a prezenta o comunicare privind viitorul agențiilor de reglementare în cursul exercițiului 2008;

         Agențiile finanțate din surse proprii

               32.

               reamintește faptul că pentru cele două agenții care se finanțează din surse proprii, descărcarea de gestiune este acordată directorului de către consiliul de administrație; observă că ambele agenții au acumulat surplusuri semnificative din venitul provenit din taxe reportat din cifrele din anii precedenți:

                           —

                           Oficiul pentru Armonizare în cadrul Pieței Interne – numerar și echivalent de numerar: 281 milioane EUR (10);

                           —

                           Oficiul Comunitar pentru Soiuri de Plante – numerar și echivalent de numerar: 18 milioane EUR (11);

         Observații specifice

               33.

               ia act de observația Curții din raportul său pentru 2006 potrivit căreia rata reportărilor a fost de 33 % pentru cheltuielile administrative și de 30 % pentru cheltuielile operaționale, înregistrându-se un număr mare de transferuri de credite între liniile bugetare și în multe cazuri documente justificative insuficient de detaliate, ceea ce a condus la nerespectarea cu strictețe a principiului bugetar al specificității;

               34.

               ia act în continuare de constatările Curții că normele privind achizițiile publice nu au fost respectate cu strictețe și că nu s-a creat și utilizat un registru al activelor imobilizate care să includă toate activele și valorile acestora pentru a monitoriza patrimoniul Eurojust; invită Eurojust să pună cu strictețe în aplicare normele privind achizițiile publice, în special în cazul contractelor cadru;

               35.

               constată pe baza conturilor și a raportului privind gestiunea bugetară și financiară:

                           —

                           un surplus acumulat de 3,3 milioane EUR pentru un bilanț total de 7,3 milioane EUR;

                           —

                           o revizuire a chiriei plătite de Eurojust pentru sediul său, care a condus la recuperarea a 952 403 EUR pentru perioada 2003-2005;

                           —

                           o datorie contingentă având o valoare estimată de 388 297 EUR pentru litigiile în fața Tribunalului Funcției Publice;

                           —

                           o declarație conform căreia Eurojust a adoptat un circuit financiar centralizat și conform căreia „Orientările privind circuitele financiare și separarea funcțiilor în cadrul Eurojust” au fost distribuite tuturor actorilor implicați în fluxul de lucru astfel încât aceștia să își cunoască responsabilitățile, simultan cu introducerea unor liste de verificare și a unor verificări periodice ex post;

               36.

               este preocupat, cu toate acestea, de mențiunea din conturi conform căreia, pentru tranzacțiile de mai puțin de 1 000 EUR, ordonatorul de credite este și controlor financiar, contrar principiului separării funcțiilor;

               37.

               își exprimă îngrijorarea cu privire la anumite afirmații din raportul anual al Eurojust care au un impact semnificativ asupra luptei împotriva fraudei:

                           —

                           Eurojust nu consideră că îi sunt exploatate încă la maximum capacitățile de a trata dosare;

                           —

                           au existat numeroase oportunități de a dezvolta relația Eurojust cu OLAF în decursul anului 2006, inclusiv prin intermediul unui acord formal de cooperare;

                           —

                           Eurojust se declară dezamăgit de faptul că pare imposibil ca Eurojust și Europol să coabiteze în același spațiu în noile spații propuse din Haga, ratându-se astfel o ocazie mare de a face economii și de a capitaliza sinergiile pe care acest fapt le-ar fi pus la dispoziția statelor membre sporind eficacitatea ambelor organizații prin amplasarea lor în același loc;

               38.

               constată că regulamentul financiar al Eurojust a fost convenit cu Comisia în martie 2006 și adoptat de colegiu la 20 aprilie 2006;

               39.

               constată că Eurojust preconizează că va ocupa postul de auditor intern în prima jumătate a anului 2008.

      (1)  JO C 261, 31.10.2007, p. 57.

      (2)  JO C 309, 19.12.2007, p. 111.

      (3)  JO L 248, 16.9.2002, p. 1.

      (4)  JO L 63, 6.3.2002, p. 1.

      (5)  JO L 357, 31.12.2002, p. 72.

      (6)  JO L 187, 15.7.2008, p. 135.

      (7)  Rezoluția Parlamentului European conținând observațiile ce însoțesc decizia privind descărcarea de gestiune acordată directorului administrativ al Eurojust cu privire la execuția bugetului Eurojust aferent exercițiului financiar 2003 (JO L 196, 27.7.2005, p. 108).

      (8)  JO C 273, 15.11.2007, p. 1.

      (9)  Documentul Consiliului DS 605/1/07 Rev l.

      (10)  Sursa: Raportul privind conturile anuale ale Oficiului pentru Armonizare în cadrul Pieței Interne pentru exercițiul financiar 2006, însoțit de răspunsurile oficiului (JO C 309, 19.12.2007, p. 141).

      (11)  Sursa: Raportul privind conturile anuale ale Oficiului Comunitar pentru Soiuri de Plante pentru exercițiul financiar 2006, însoțit de răspunsurile oficiului (JO C 309, 19.12.2007, p. 135).


title: 2007/681/CE,Euratom: Decizia Consiliului și a Comisiei din 9 octombrie 2007 privind încheierea Protocolului la Acordul de parteneriat și cooperare (APC) dintre Comunitățile Europene și statele membre ale acestora, pe de o parte, și Republica Moldova, pe de altă parte, privind aderarea Republicii Bulgaria și a României la APC

text:
               25.10.2007

               RO

               Jurnalul Oficial al Uniunii Europene

               L 281/23

      DECIZIA CONSILIULUI ȘI A COMISIEI

   din 9 octombrie 2007
   privind încheierea Protocolului la Acordul de parteneriat și cooperare (APC) dintre Comunitățile Europene și statele membre ale acestora, pe de o parte, și Republica Moldova, pe de altă parte, privind aderarea Republicii Bulgaria și a României la APC
   (2007/681/CE, Euratom)
   CONSILIUL UNIUNII EUROPENE ȘI COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a, coroborate cu articolul 300 alineatul (2) teza a doua și cu articolul 300 alineatul (3) primul paragraf,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere Actul de aderare a Bulgariei și a României, în special articolul 6 alineatul (2),
   având în vedere propunerea Comisiei,
   având în vedere avizul Parlamentului European,
   având în vedere aprobarea Consiliului, acordată în conformitate cu articolul 101 din Tratatul de instituire a Comunității Europene a Energiei Atomice,
   întrucât:

               (1)

               Protocolul la Acordul de parteneriat și cooperare (APC) dintre Comunitățile Europene și statele membre ale acestora, pe de o parte, și Republica Moldova, pe de altă parte, privind aderarea Republicii Bulgaria și a României la APC (1), a fost semnat în numele Comunității Europene și al statelor sale membre la 17 aprilie 2007 în conformitate cu Decizia 2007/546/CE a Consiliului (2).

               (2)

               Până la intrarea sa în vigoare, protocolul s-a aplicat cu titlu provizoriu producând efecte de la 1 ianuarie 2007.

               (3)

               Protocolul ar trebui aprobat,

         DECID:
   Articolul 1
   Protocolul la Acordul de parteneriat și cooperare (APC) dintre Comunitățile Europene și statele membre ale acestora, pe de o parte, și Republica Moldova, pe de altă parte, privind aderarea Republicii Bulgaria și a României la APC se aprobă prin prezenta decizie în numele Comunității Europene, al Comunității Europene a Energiei Atomice și al statelor membre.
   Articolul 2
   Președintele Consiliului procedează, în numele Comunității Europene și al statelor sale membre, la notificarea prevăzută la articolul 3 alineatul (2) din protocol. Președintele Comisiei procedează simultan la această notificare în numele Comunității Europene a Energiei Atomice.

      Adoptată la Luxemburg, 9 octombrie 2007.

            Pentru Consiliu

            Președintele

         F. TEIXEIRA DOS SANTOS

            Pentru Comisie

            Președintele

         José Manuel BARROSO

      (1)  JO L 202, 3.8.2007, p. 21.

      (2)  JO L 202, 3.8.2007, p. 19.


Anunţ juridic important

|

52007BP0118(02)

2. Decizia Parlamentului European din 24 aprilie 2007 privind închiderea conturilor Agenţiei Europene pentru Sănătate şi Securitate în Muncă pentru exerciţiul financiar 2005 (C6-0392/2006 - 2006/2159(DEC))

Jurnalul Oficial 074 E , 20/03/2008 p. 0215 - 0217

		2.Decizia Parlamentului European din 24 aprilie 2007 privind închiderea conturilor Agenţiei Europene pentru Sănătate şi Securitate în Muncă pentru exerciţiul financiar 2005 (C6-0392/2006 — 2006/2159(DEC))Parlamentul European,- având în vedere conturile anuale finale ale Agenţiei Europene pentru Sănătate şi Securitate în Muncă pentru exerciţiul financiar 2005 [1],- având în vedere raportul Curţii de Conturi privind conturile anuale finale ale Agenţiei Europene pentru Sănătate şi Securitate în Muncă pentru exerciţiul financiar 2005, precum şi răspunsurile agenţiei [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CE) nr. 2062/94 al Consiliului din 18 iulie 1994 privind înfiinţarea Agenţiei Europene pentru Sănătate şi Securitate în Muncă [4], în special articolul 14,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru ocuparea forţei de muncă şi afaceri sociale (A6-0105/2007),1. constată că situaţia conturilor anuale finale ale Agenţiei Europene pentru Sănătate şi Securitate în Muncă pentru exerciţiile financiare 2004 şi 2005 se prezintă după cum urmează:Sursa: Datele agenţiei — Prezentul tabel rezumă datele furnizate de agenţie în conturile sale anuale.(în mii EUR) |Contul de venituri şi cheltuieli pentru exerciţiile financiare 2004 şi 2005 || 2005 | 2004 |VenituriSubvenţii comunitare | 12209 | 9542 |Alte subvenţii | 150 | 66 |Alte venituri | 66 | 111 |Venituri PHARE | 340 | 121 |Total venituri (a) | 12765 | 9840 |CheltuieliPersonal — Titlul I din buget— Plăţi | 3435 | 3379 |— Credite reportate | 75 | 60 |Administraţie — Titlul II din buget— Plăţi | 1052 | 966 |— Credite reportate | 331 | 248 |Activităţi de exploatare — Titlul II din buget— Plăţi | 14589 | 2426 |— Credite reportate | 2213 | 2549 |Cheltuieli PHARE— Plăţi | 133 | 0 |— Credite reportate | 206 | 0 |Total cheltuieli (b) | 12035 | 9628 |Rezultatul exerciţiului financiar (c=a-b)2 | 730 | 212 |Credite reportate şi anulate | 404 | 887 |Sume de utilizat din exerciţiul financiar anterior şi neutilizate | 0 | 0 |Credite RO (PHARE II) neutilizate | 0 | 144 |Plăţi pentru angajamente anulate în 2002 | 0 | 0 |Diferenţe de curs valutar | 0 | 0 |Suma PHARE de rambursat Comisiei | 0 | -39 |Regularizare | 24 | 3 |Rezultatul exerciţiului financiar înainte de ajustările economice (d) | 1158 | 1208 |Sold reportat din exerciţiul financiar anterior | -779 | -1987 |Rezultat acumulat înainte de ajustările economice (e) | 379 | -779 |Venituri bugetare de recuperat | | 0 |Alte venituri de recuperat | | 0 |Achiziţii de mijloace fixe | 171 | 57 |Amortizare | -161 | -174 |Stoc | 0 | -6 |Casarea de mijloace fixe | 0 | -91 |Amortizare | 0 | 88 |Cheltuieli diverse | | -34 |Rezultat bugetar 2005 cumulat de rambursat CE | -379 | |PHARE III — Prefinanţare primită | -206 | |Prefinanţare acordată | -314 | |Creanţe pe termen lung | 4 | |Ajustarea cheltuielilor bugetare | 1990 | |Ajustarea veniturilor | -806 | |Anularea operaţiunilor înregistrate | 1585 | |Sume plătite — reportate 2004-2005 | -2453 | |Ajustări economice (f) | -571 | -161 |Soldul exerciţiului financiar (e+f) | 587 | -940 |2. aprobă închiderea conturilor Agenţiei Europene pentru Sănătate şi Securitate în Muncă pentru exerciţiul financiar 2005;3. încredinţează Preşedintelui sarcina de a transmite prezenta decizie directorului Agenţiei Europene pentru Sănătate şi Securitate în Muncă, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).[1] JO C 266, 31.10.2006, p. 19.[2] JO C 312, 19.12.2006, p. 24.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 216, 20.8.1994, p. 1. Regulament astfel cum a fost modificat prin Regulamentul (CE) nr. 1112/2005 (JO L 184, 15.7.2005, p. 5).[5] JO L 357, 31.12.2002, p. 72.--------------------------------------------------